জাতির জনক বঙ্গবন্ধু শেখ মুজিবুর রহমানের হাতে গড়া ক্ষমতাসীন দল আওয়ামী লীগের ভ্রাতৃপ্রতীম সংগঠন বাংলাদেশ ছাত্রলীগের ৭০ তম প্রতিষ্ঠা বার্ষিকী বৃহস্পতিবার। স্বাধীন বাংলাদেশের ইতিহাস মানেই ছাত্রলীগের ইতিহাস। গৌরবের ইতিহাসের পাশাপাশি ছাত্রলীগকে ঘিরে রয়েছে নানা বিতর্ক। ৭০ তম প্রতিষ্ঠাবার্ষিকীর আগে আবারো ঐতিহ্যবাহী সংগঠনের বর্তমান সভাপতি সাইফুর রহমান সোহাগ এবং সাধারণ সম্পাদক এস এম জাকির হোসাইনের ‘অবৈধ’ টাকা এবং বিলাসী জীবন নিয়ে প্রশ্ন উঠেছে।